9. ΝΟΜΟΣ υπ’ αριθ. 414 της 2/4 Αυγ. 1943 Περί συμπληρώσεως του υπ’ αριθ. 1572/1942 Ν.Δ/τος «περί οργανώσεως του Ιδρύματος «Οικοκυρική, Βιοτεχνική και Επαγγελματική Σχολή» «Το Ελληνικό σπίτι». Άρθρ.1.-1. από της ισχύος του παρόντος η δαπάνη της μισθοδοσίας των δια του άρθρ. 1 του υπ’ αριθ. 1572/1942 Ν.Δ/τος ιδρυθεισών εν τη Οικοκυρική, Βιοτεχνική και Επαγγελματική Σχολή «Το Ελληνικό σπίτι» δύο θέσεων εκπαιδευτικών, ήτοι μιας θέσεως καθηγητού των φιλολογικών μαθημάτων και μιας θέσεως δημοδιδασκάλου εκ των μετεκπαιδευθέντων βαρύνει τον ειδικόν προϋπολογισμόν του Υπουργείου Θρησκευμάτων και Εθνικής Παιδείας, καταργουμένων αντιστοίχως εκ της όλης οργανικής δυνάμεως του προσωπικού των λειτουργών της Μέσης και Στοιχειώδους εκπαιδεύσεως μιας θέσεως φιλολόγου καθηγητού και μιας θέσεως δημοδιδασκάλου. Ο διορισμός ή η τοποθέτησις των ως άνω εκπαιδευτικών γίνεται κατά τας διατάξεις του άρθρ. 1 του ως άνω υπ’ αριθ. 1572/1942 Ν.Δ/τος διαβαθμίζονται δε ούτοι εις τους αντιστοίχους δια τας θέσεις ταύτας εν τη εκπαιδεύσει βαθμούς και μισθούς. Σελ. 472(β) Τεύχος Η22-Σελ. 80 32.Ε.γ.9 Οικοκυρικές Σχολές 2.Δια την διδασκαλίαν του μαθήματος του σχεδίου εν τη αυτή σχολή επιτρέπεται η δι’ αποφάσεως του Υπουργού των Θρησκευμάτων και της Εθνικής Παιδείας απόσπασις, ενός των εν σχολείω Μέσης Εκπαιδεύσεως υπηρετούντων διδασκάλων των τεχνικών μαθημάτων. 3.Όπου εν τω υπ’ αριθ. 1572/1942 Ν.Δ/τι αναφέρεται το «διδακτικόν προσωπικόν» νοείται το διδακτικόν προσωπικόν το υπαγόμενον εις το Υπουργείον της Εθνικής Παιδείας. Άρθρ.2.-1.Επιτρέπεται η δια Δ/τος του Υπουργού της Εθνικής Παιδείας μετά πρότασιν του Εκπαιδευτικού Συμβουλίου ίδρυσις παρά τη ως άνω Οικοκυρική Σχολή και Αστικής Σχολής θηλέων Οικοκυρικής, Βιοτεχνικής και Επαγγελματικής κατευθύνσεως, διαρρυθμιζομένου προς τούτο καταλλήλως του προγράμματος των μαθημάτων διδασκαλίας μετά πρότασιν του Διοικ. Συμβουλίου της Σχολής. Πάσα ενδεχομένως απαιτηθησομένη δαπάνη βαρύνει τον προϋπολογισμόν του Υπουργείου Θρησκευμάτων και Εθνικής Παιδείας. 2.Αι απόφοιτοι της ιδρυθησομένης κατά τα ανωτέρω Αστικής Σχολής θηλέων αποκτώσι πάντα τα προσόντα των αποφοίτων των λοιπών εν τω Κράτει Αστικών Σχολών Θηλέων. Άρθρ.3.-Καταργείται το άρθρ. 7 του Ν.Δ/τος υπ’ αριθ. 1755/1942 «περί διοικήσεως της Εκπαιδεύσεως» αφ’ ης ίσχυσε μήπω εφαρμοσθέν. Ωσαύτως καταργείται πάσα διάταξις αντικειμένη εις τον παρόντα Νόμον, ούτινος η ισχύς άρχεται από της δημοσιεύσεώς του εις την Εφημερίδα της Κυβερνήσεως. 